|  |  |  |
| --- | --- | --- |
| Novi znak RZS 2009 | | [31. oktobar 2011.] **10/11** |
|  |  | |

|  |
| --- |
| **oktobar 2011. godine** |
| SAOPŠTENJE ZA MEDIJE |

**Ostvarene investicije za 2010. godinu 1 446 629 000 KM (konačni podaci)**

|  |
| --- |
| **Ostvarene investicije** poslovnih subjekata (konačni podaci), čije je sjedište u Republici Srpskoj su u 2010. godini iznosile 1 446 629 000 KM. U strukturi investicionih ulaganja prema djelatnosti investitora najviše učestvuju državna uprava, odbrana i obavezno socijalno osiguranje sa 29,2%, trgovina sa 14,3%, prerađivačka industrija sa 13,5% itd. |
| Ostvarene investicije poslovnih subjekata registrovanih na teritoriji Republike Srpske u nova stalna sredstva, prema namjeni investicija, u 2010. godini iznose 1 291 420 000 KM. Na teritoriji Republike Srpske uloženo je 1 270 724 000 KM (98,4%), na teritoriji Federacije BiH i Brčko Distrikta BiH 20 667 000 KM (1,6%), dok je izvan teritorije BiH uloženo 29 000 KM.  U strukturi investicionih ulaganja u nova stalna sredstva na teritoriji Republike Srpske prema namjeni najviše učestvuju, građevinarstvo sa 23,7%, trgovina sa 14,8%, prerađivačka industrija sa 12,2%. |

**Prosječna neto plata u septembru 807 KM**

Najviša prosječna neto plata u području *Finansijsko posredovanje* 1 253 KM, najniža u području *Ugostiteljstvo* 542 KM

**Prosječna mjesečna neto plata** zaposlenih u Republici Srpskoj,isplaćena u septembru 2011. godine iznosi807 KM, a prosječna mjesečna bruto plata 1 330 KM.

U periodu januar-septembar 2011. godine prosječna neto plata je iznosila 809 KM, a prosječna bruto plata 1 322 KM. U odnosu na isti period prošle godine, prosječna neto plata porasla je nominalno za 3,4%, ali realno zabilježen je pad za 0,4%.

Prosječna neto plata isplaćena u septembru 2011. godine u odnosu na avgust iste godine manja je nominalno za 0,7% i realno za 0,9%. U odnosu na prosječnu neto platu u 2010. godini, prosječna neto plata u septembru 2011. godine veća je nominalno za 3,0%, a realno manja za 0,3%. U septembru 2011. godine u odnosu na isti mjesec prošle godine prosječna neto plata nominalno veća je za 1,7%, a realno manja za 2,1%.

Najviša prosječna neto plata u septembru 2011. godine, posmatrano po područjima djelatnosti, isplaćena je u području *Finansijsko posredovanje* i iznosi 1 253 KM, a najniža u području *Ugostiteljstvo* 542 KM.

U septembru 2011. godine, u odnosu na avgust 2011. godine, najveći nominalni rast neto plate zabilježen je u područjima *Poljoprivreda, lov i šumarstvo za* 6,6%, *Građevinarstvo za 2,2%, Zdravstveni i socijalni rad za 2,1%,* dok je nominalno niža plata u područjima *Ribarstvo 10%, Prerađivačka industrija za 2,9%, Vađenje ruda i kamena* 2,6%, *Poslovanje nekretninama, iznajmljivanje i poslovne djelatnosti* za *2,6%, Proizvodnja* *i snabdijevanje električnom energijom, gasom i vodom* za 2,5% *i Finansijsko posredovanje za 1,5%.*

KM

2010.

2011.

Grafikon 1. Prosječne neto plate zaposlenih po mjesecima

**Mjesečna inflacija u septembru 2011. godine 0,2%**

Godišnja inflacija (IX 2011/IX 2010.) 3,9%

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u septembru 2011. godine u odnosu na avgust 2011. godine, u prosijeku su više za 0,2%.

Grupa *Hrana* u okviru odjeljka *Hrana i bezalkoholna pića*  u septembru je zabilježila rast od 0,8%. Iako su podgrupe *Hljeb i žitarice i Voće* zabilježile pad od 0,5%, odnosno 0,9% to nije dovelo do smanjenja grupe na ukupnom nivou. Najveći uticaj na rast cijena u grupi *Hrana* imalo je povećanje cijena u podgrupi *Povrće* 2,2%, usljed sezonskog uticaja cijena povrća, zatim povećanje cijena u podgrupi *Ulja i masnoće* za 2,0% zbog više cijene jestivog ulja za 2,9%, putera 1,4%, biljne masti za 0,7% i margarina 0,2%. Ovaj mjesec povećanje cijena zabilježile su i podgrupa *Meso 1,2%* zbog poskupljenja svih vrsta mesa, osim piletine kao *i podgrupa Mlijeko sir i jaja* za 1,2% usljed povećanja cijene kokošijih jaja 8,4%, podgrupa *Ostali prehrambeni proizvodi* (dodatak jelima, koncentrovana supa, prašak za pecivo, dječija hrana) 1,1%, te podgrupa Riba koja bilježi rast cijena 0,9% zbog povećanja cijene konzervisane i prerađene ribe 3,5%. Grupa *Bezalkoholnih pića* bilježi rast cijena 0,3% na šta je najviše uticalo povećanje cijena kakaa za 1,9%.

U septembru rast cijena zabilježen je i u odjeljcima *Stanovanje, Namještaj i pokućstvo*, *Ostala dobra i usluge i Obrazovanje.*

Odjeljak *Stanovanje* bilježi rast 0,4% usljed povećanja cijena plina 3,8% i ogrevnog drveta 0,6%.

Odjeljak Namještaj i pokućstvo bilježi rast cijena 0,2% zbog povećanja cijena u podgrupi *Proizvodi za čišćenje i održavanje kuće* za 0,6%.

Povećanje cijena u odjeljku *Ostala dobra i usluge za 0,2%* prouzrokovano je povećanjem cijena u podgrupi *Nakit i satovi* za 1,2% i zbog povećanja cijena proizvoda za održavanje lične higijene za 0,4%.

Povećanje cijena u odjeljku *Obrazovanje* bilježi rast 0,1% zbog povećanja cijene kursa stranih jezika za 0,3%.

Najveći pad cijena zabilježen je u odjeljku *Rekreacija i kultura* 1,1% zbog smanjenja cijena putnih aranžmana nakon završetka ljetne sezone za 17,5%.

Cijene proizvoda i usluga, koji se koriste za ličnu potrošnju u Republici Srpskoj, u septembru 2011. godine u odnosu na isti mjesec 2010. godine, više su u prosjeku za 3,9%.

Posmatrano po odjeljcima namjene potrošnje, u septembru 2011. godine u odnosu na septembar 2010. godine, najviši rast zabilježen je kod odjeljka *Komunikacije* za 10,1%, zatim slijede indeksi odjeljaka: *Prevoz* za 9,3%, *Alkoholna pića i duvan* za 7,6%, *Hrana i bezalkoholna pića* za 5,0%, *Stanovanje* za 3,2%, *Namještaj i pokućstvo za 2,1%*, *Restorani i hoteli* za 1,1%, *Rekracija i kultura* 0,3%, *Obrazovanje* 0,1%.Indeks odjeljka *Ostala dobra* i *usluge* niži je za 0,6%, indeks odjeljka *Zdravstvo* niži je za 1,4%,dok je indeks odjeljka *Odjeća i obuća* niži za 4,8%.

**Cijene proizvođača industrijskih proizvoda (IX 2011/VIII 2011.) u prosjeku niže 0,1%**

Cijene proizvođača industrijskih proizvoda u septembru 2011. godine u odnosu na avgust 2011. godine u prosjeku su niže za 0,1%, a u odnosu na septembar 2010. godine, više su za 4,1%.

Posmatrano po namjeni potrošnje, u septembru 2011. godine u odnosu na avgust 2011. godine cijene energije u prosjeku su više za 0,2%, cijene intermedijarnih proizvoda kao i cijene netrajnih proizvoda za široku potrošnju u prosjeku su niže za 0,2%, dok su cijene kapitalnih prozvoda i cijene trajnih proizvoda za široku potrošnju u prosjeku ostale na istom nivou.

Cijene kapitalnih prozvoda, posmatrano po namjeni potrošnje, u septembru 2011. godine u odnosu na septembar 2010. godine, u prosjeku su više za 11,5%, cijene netrajnih proizvoda za široku potrošnju za 5,2%, cijene energije za 4,4%, cijene intermedijarnih proizvoda za 2,9%, dok su cijene trajnih proizvoda za široku potrošnju u prosjeku niže za 0,4%.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u septembru 2011. godine u odnosu na avgust 2011. godine u prosjeku su više za 0,7%, cijene područja (D) prerađivačka industrija u prosjeku su niže 0,3%, dok su cijene područja (E) proizvodnja i snabdjevanje električnom energijom, gasom i vodom u prosjeku ostale na istom nivou.

U septembru 2011. godine, u odnosu na septembar 2010. godine, cijene područja *Vađenje ruda i kamena* u prosjeku su više za 14,6%, cijene područja *Prerađivačka industrija* za 4,3% i cijene područja *Proizvodnja i snabdijevanje električnom energijom*, *gasom i vodom* za 0,6%.

**Indeks industrijske proizvodnje (IX 2011/∅ 2010.) veći 3,2%**

Indeks zaposlenih u industriji (IH 2011/∅ 2010.) manji 2,3%

**Indeks industrijske proizvodnje** ostvaren u septembru 2011. godine u odnosu na isti mjesec prošle godine veći je za 3,6%, u odnosu na prosječnu mjesečnu proizvodnju iz 2010. godine veći je za 3,2%, dok je u odnosu na prethodni mjesec tekuće godine manji za 5,4%.

Indeks industrijske proizvodnje ostvaren u periodu januar - septembar 2011. godine u odnosu na isti period prošle godine veći je za 6,8%. U istom periodu u području *Vađenje ruda i kamena*  zabilježena je pozitivna stopa promjene od 24,1%, u području *Prerađivačka industrija* pozitivna stopa promjene od 4,8% i u području *Proizvodnja i snabdijevanje električnom energijom* pozitivna stopa promjene od 2,3%.

Posmatrano po ekonomskoj namjeni industrijskih proizvoda u periodu januar - septembar 2011. godine u odnosu na isti period prošle godine zabilježena je pozitivna stopa promjene trajnih proizvoda od 37,1%, intermedijarnih proizvoda od 7,9%, energije od 7,5% i netrajnih proizvoda od 3,1%, dok je kod kapitalnih proizvoda zabilježena negativna stopa promjene za -5,1%.

**Broj zaposlenih u industriji** u septembru 2011. godine u odnosu na avgust 2011. godine manji je za 0,1%.

Ukupan broj zaposlenih u industriji u periodu januar - septembar 2011. godine u poređenju sa istim periodom prošle godine manji je za 1,9%, pri čemu je u području *Vađenje ruda i kamena* ostvaren rast od 3,4% i u području - *Proizvodnja i snabdijevanje električnom energijom* rast od 0,5%, dok je u području *Prerađivačka industrija* zabilježen pad broja zaposlenih od 2,8%.

**Pokrivenost uvoza izvozom (u periodu I – IX 2011.) 57,3%**

Izvoz (I-IX 2011/I-IX 2010.) povećan 18,1%

U okviru ukupno ostvarene robne razmjene Republike Srpske sa inostranstvom u septembru ove godine, procenat pokrivenosti uvoza izvozom iznosio je 58,7%. U septembru 2011. godine, ostvaren je izvoz u vrijednosti 249 miliona KM i uvoz u vrijednosti od 424 miliona KM.

U periodu januar – septembar 2011. godine ostvaren je izvoz u vrijednosti od milijardu i 911 miliona KM, što je za 18,1% više u odnosu na isti period prethodne godine. Uvoz je, u istom periodu, iznosio 3 milijarde 336 miliona KM, što je za 12,2% više u odnosu na isti period prethodne godine.

Procenat pokrivenosti uvoza izvozom za prvih devet mjeseci tekuće godine iznosio je 57,3%, dok je spoljnotrgovinski robni deficit iznosio milijardu i 425 miliona KM.

U pogledu geografske distribucije robne razmjene Republike Srpske sa inostranstvom, u periodu januar – septembar 2011. godine, najviše se izvozilo u Srbiju i to u vrijednosti od 336 miliona KM, odnosno 17,6%, te u Italiju, u vrijednosti od 275 miliona KM, odnosno 14,4% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od 916 miliona KM, odnosno 27,5% i iz Srbije, u vrijednosti od 609 miliona KM, odnosno 18,3% od ukupno ostvarenog uvoza.

Posmatrano po grupama proizvoda, u periodu januar – septembar 2011. godine, najveće učešće u izvozu ostvaruju naftna ulja i ulja dobijena od bitumenskih minerala (osim sirovih) sa ukupnom vrijednošću od 268 miliona KM, što iznosi 14,0% od ukupnog izvoza, dok najveće učešće u uvozu ostvaruje nafta i ulja dobijena od bitumenskih minerala (sirova), sa ukupnom vrijednošću od 901 miliona KM, što iznosi 27,0% od ukupnog uvoza.

hilj. КМ

2011

2010

Grafikon 2. Izvoz i uvoz po mjesecima u hiljadama KM

**Promet u trgovini na malo manji 10,6% (IX 2011/VIII 2011.)**

Promet u trgovini na malo u septembru 2011. godine u odnosu na avgust 2011. godine manji je za 10,6%, u odnosu na septembar 2010. godine veći je za 3,7%, dok je u odnosu na prosjek 2010. godine veći 12,6%.

U strukturi prometa najviše učestvuje trgovina na malo u nespecijalizovanim prodavnicama sa 28,8%, trgovina na malo motornim gorivima i mazivima sa 28,1% i ostala trgovina na malo novom robom u specijaliziranim prodavnicama sa 20,2%, dok najmanje učestvuje trgovina na malo izvan prodavnica 0,3%.

**Zabilježeno 5,0% manje noćenja u septembru 2011. nego u avgustu 2011.**

Najviše noćenja turista iz Srbije i to 4 981

U septembru 2011. godine Republika Srpska je raspolagala sa kapacitetom od 4 228 soba, odnosno 9 122 ležaja.

Ostvareno je 22 410 dolazaka, što je u odnosu na avgust 2011. godine više za 15,2%, i 58 137 noćenja, što je u odnosu na avgust 2011. godine manje za 5,0%.

Poredeći septembar 2011. godine u odnosu na septembar 2010. godine, zabilježeno je smanjenje broja dolazaka za 3,1% i smanjenje broja noćenja za 2,6%.

Domaći turisti su ostvarili 13 990 dolazaka, što je u odnosu na na septembar 2010. godine manje za 3,9% kao i 40 779 noćenja, što je u odnosu na na septembar 2010. godine manje za 1,3%.

Strani turisti su ostvarili 8 420 dolazaka, što je u odnosu na na septembar 2010. godine manje za 1,7%, kao i 17 358 noćenja, što je u odnosu na na septembar 2010. godine manje za 5,7%.

Od stranih turista, najviše noćenja su ostvarili turisti iz Srbije (4 981), što je u odnosu na na septembar 2010. godine manje za 22,9%. Na drugom mjestu je Hrvatska sa ostvarenih 2 216 noćenja, što je u odnosu na na septembar 2010. godine više za 9,6%. Na trećem mjestu po ostvarenom broju noćenja je Slovenija (1 802), što je u odnosu na septembar 2010. godine više za 20,5%.

**Od ukupno proizvedene toplotne energije u 2010. godini 63,2% dobijeno iz mazuta**

Najveća proizvodnja električne energije u poslednjih pet godina

**Bruto proizvodnja električne energije** u 2010. godini bila je *6 430 GWh*, od čega je u hidroelektranama proizvedeno *51,8%* a u termoelektranama *48,1%.*

U strukturi finalne potrošnje najviše učestvuju domaćinstva sa 57,7%, komercijalni i javni sektor sa 23,5%, industrija sa 15,4%, dok potrošnja u oblasti građevinarstva, saobraćaja i poljoprivrede iznosi ukupno 3,4%.

**Ukupna proizvodnja toplotne energije** u 2010. godini bila je 1 680 TJ od čega je 63,2% dobijeno iz mazuta, 26,7% iz uglja, 6,0% iz biomase i 4,1% toplotne energije je dobijeno iz gasa. Najveći finalni potrošači toplotne energije su domaćinstva sa 74,7%, slijede komercijalni i javni sektor sa 24,6% i industrija sa 0,7%.

**Ukupan uvoz prirodnog gasa** u Republiku Srpsku u 2010. godini iznosio je 38 418 000 Sm3. Najveći finalni potrošač bila je industrija sa 90,1%.

**Ukupna proizvodnja uglja** u 2010. godini bila je 4 591 806 t, od čega je mrkog uglja proizvedeno 1 549 966 t, a lignita 3 041 840 t.

Od ukupno raspoložive količine uglja 95,7% se troši za proizvodnju energije, a 4,3% za finalnu potrošnju.

|  |
| --- |
| **MATERIJAL PRIPREMILI:** |
| **Statistika nacionalnih računa**  Rada Radanović  [rada.radanovic@rzs.rs.ba](mailto:rada.radanovic@rzs.rs.ba)  Dijana Dedić  [dijana.dedic@rzs.rs.ba](mailto:dijana.dedic@rzs.rs.ba) |
| **Energetika**  Rada Lipovčić  [rada.lipovcic@rzs.rs.ba](mailto:rada.lipovcic@rzs.rs.ba) |
| **Statistika rada**  Danica Babić  [danica.babic@rzs.rs.ba](mailto:danica.babic@rzs.rs.ba)  Vladimir Koprivica  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Statistika cijena**  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Statistika unutrašnje trgovine**  Sanela Vasiljević  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Statistika turizma**  Miroslav Ilić  [miroslav.ilic@rzs.rs.ba](mailto:miroslav.ilic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |